cyanic-selkie/wikianc huggingface dataset:
তেলেসুর
বিতর্ক
২০০৫ সালে, তেলেসুর প্রতিষ্ঠিত হওয়ার পর, এটিকে লাতিন আমেরিকার বৈচিত্র্য প্রদর্শনকারী নেটওয়ার্ক হিসাবে বর্ণনা করা হয়েছিল। তেলেসুর "এর উচ্চ উৎপাদন মূল্য এবং লাতিন আমেরিকান মানুষের জন্য লাতিন আমেরিকা সম্পর্কে নিবিড় প্রতিবেদনের জন্য প্রশংসাও জিতেছে"। তবে অনেকের মতে, তেলেসুর ছিল ভেনেজুয়েলার রাষ্ট্রপতি উগো চাভেস এবং তার বলিভারিয়ান বিপ্লবের একটি প্রচারের হাতিয়ার। সমালোচকরা নেটওয়ার্কটিকে ভেনেজুয়েলার শাসনের মুখপত্র হিসাবে বর্ণনা করেন।  নেটওয়ার্কটির বামপন্থী মতামত রয়েছে যা এর পৃষ্ঠপোষক দেশ বলিভিয়া, কিউবা, নিকারাগুয়া, উরুগুয়ে এবং ভেনিজুয়েলার প্রতিনিধিত্ব করে।
রাজনৈতিক পক্ষপাতিত্ব
সমালোচকরা যুক্তি দিয়েছেন যে তেলেসুর হুগো শ্যাভেজ এবং নিকোলাস মাদুরোর সরকারের একটি প্রচার নেটওয়ার্ক হিসাবে কাজ করে এবং এমন সংবাদ প্রদর্শন করে যা কিছু সরকারের জন্য সুবিধাজনক ও কিছু সরকারের জন্য বিপদজনক। লা পাটিলা সংবাদ সংস্থা বলেছে যে তেলেসুর "প্রতিবেদনের মাধ্যমে দৃঢ়তার সাথে নির্দেশ করেছে যে ভেনেজুয়েলায় কোন মানবিক জরুরী, অভাব বা সাধারণ সংকট নেই" এবং "একটি উন্নত জীবনের সন্ধানে লক্ষ লক্ষ ভেনেজুয়েলানের দেশত্যাগের খবরকে প্রত্যাখ্যান করেছে"।
আর্জেন্টিনার ওয়েবসাইট ইনফোবের মতে, ২০১৭ সালের ডিসেম্বরে আর্জেন্টিনায় একটি বিশাল বিক্ষোভের সময় মধ্য-ডানপন্থি আর্জেন্টিনার প্রেসিডেন্ট মাউরিসিও ম্যাক্রি (যিনি আগে ভেনিজুয়েলায় মানবাধিকার লঙ্ঘনের নিন্দা করেছিলেন) দ্বারা প্রস্তাবিত নীতির বিরুদ্ধে সংবাদ প্রচার করেছিল" যদিও ভেনিজুয়েলায় একই বছরে রাষ্ট্রপতি নিকোলাস মাদুরোর অর্থনৈতিক নীতির বিরুদ্ধে বিক্ষোভ হয়েছিল, যেখানে ১০০ জনের মৃত্যু, হাজার হাজার মানুষ নির্বিচারে আটক এবং আহত হয়েছিল। সেসব ক্ষেত্রে, তেলেসুর ভেনিজুয়েলার ন্যাশনাল গার্ড এবং বলিভারিয়ান ন্যাশনাল পুলিশের প্রশংসা করে, বিক্ষোভকারীদেরকে মার্কিন যুক্তরাষ্ট্রের সাথে সম্পর্কিত বলে অভিযুক্ত করে এবং মাদুরোর সরকারকে শান্তির প্রবর্তক হিসেবে উল্লেখ করে।"
অক্টোবর ২০১৮ সালে, তেলেসুরের অ্যাঙ্কর ড্যানিয়েলা ভিলম্যান নেটওয়ার্ক থেকে পদত্যাগ করেন। তিনি এক বিবৃতিতে বলেন, "তেলেসুরে নিযুক্ত কর্মীদের প্রতি 'এমন আচরণ করা হয় যেন তারা একটি রাজনৈতিক দলে কাজ করছে' এবং কর্মীদের বিদেশি নেটওয়ার্কগুলোর তুলনায় কম বেতন দেওয়া হয়।
কৌশলগত চিত্র
২০১৯ সালে ভেনিজুয়েলায় মানবিক সহায়তা পাঠানোর সময়, তেলেসুর বিক্ষোভকারীদের ছবি ছড়িয়ে দিয়েছিল যে বিক্ষোভকারীরা মানবিক সহায়তাগুলো পেট্রোলে ঢেলে দিচ্ছে এবং তা পুড়িয়ে দিচ্ছে। একটি তদন্তে প্রমাণ করা হয় যে,একটি জ্বলন্ত ট্রাকে পেট্রোল ঢালা হচ্ছিল ও তেলেসুরের করা অভিযোগ মিথ্যা ছিল।
মানবাধিকার
হিউম্যান রাইটস ওয়াচ আমেরিকার পরিচালক জোসে মিগুয়েল ভিভানকো তেলেসুর প্রতিষ্ঠার বিরোধিতা করেছিলেন। ২০০৫ সালে, ভিভানকো বলেছিলেন, "এই কোম্পানির শেয়ারহোল্ডাররা কিউবার মতো একটি সরকারের অন্তর্গত যেখানে তাদের স্বাধীন মতামতের জন্য মুক্ত বাক এবং নূন্যতম সহনশীলতার কোন মৌলিক ধারণা নেই।" হিউম্যান রাইটস ওয়াচ ২০০৮ সালে ভেনেজুয়েলা সরকারের সমালোচনা করেছিল যে তারা দেশে তেলেসুর এবং অন্যান্য সরকারী মিডিয়ার উপস্থিতি জোরদার করার জন্য অন্যান্য বেসরকারি গণমাধ্যমের স্বাধীনতার উপর হস্তক্ষেপ করে।
মোশাররফ হোসেন (লক্ষ্মীপুরের রাজনীতিবিদ)
মোশাররফ হোসেন বাংলাদেশের লক্ষ্মীপুর জেলার রাজনীতিবিদ ও লক্ষ্মীপুর-৪ আসনের সাবেক সংসদ সদস্য।
প্রাথমিক জীবন
মোশাররফ হোসেন লক্ষ্মীপুর জেলায় জন্মগ্রহণ করেন।
রাজনৈতিক জীবন
মোশাররফ হোসেন ১৯৮৮ সালের চতুর্থ জাতীয় সংসদ নির্বাচনে সম্মিলিত বিরোধী দলের প্রার্থী হিসেবে লক্ষ্মীপুর-৪ আসন থেকে সংসদ সদস্য নির্বাচিত হন।
আওয়ারমাইন
আওয়ারমাইন একটি হ্যাকার দল যারা সিস্টেম ও নেটওয়ার্ক নিরাপত্তা লঙ্ঘনের সাথে জড়িত। দলটি প্রায়শই বিভিন্ন ব্যক্তি ও প্রতিষ্ঠানের অ্যাকাউন্ট হ্যাক করে নিজেদের বাণিজ্যিক পরিসেবা প্রচার করে সাইবার ধ্বংসপ্রবণতা চালায়। ফলশ্রুতিতে, অনেক মাধ্যম তাদের হুয়াইট হ্যাকার দল হিসেবে গণ্য করেন না।
২০০৬
২০১৬ সালে দলটি উইকিপিডিয়া সহ-প্রতিষ্ঠাতা জিমি ওয়েলস, পোকেমন গো প্রতিষ্ঠাতা জন হ্যাংক, টুইটার সহ-প্রতিষ্ঠাতা জ্যাক ডরসি এবং ফেসবুক সহ-প্রতিষ্ঠাতা মার্ক জাকারবার্গ এবং গুগলের প্রধান নির্বাহী কর্মকর্তা সুন্দর পিচাইয়ের টুইটার অ্যাকাউন্ট হ্যাক করেছিলো। সাথে সাথে জাকারবার্গের পিন্টারেস্ট অ্যাকাউন্টও হ্যাক করে। সামাজিক যোগাযোগ মাধ্যমের অ্যাকাউন্ট হ্যাক ছাড়াও দলটি টেকক্রান্চ ওয়েবসাইট হ্যাক করে।
অক্টোবরে বাজফিড সৌদি আরবের আহমেদ মাক্কি নামের এক কিশোর আওয়ারমাইনের সাথে জড়িত অভিযোগ করে একটি প্রতিবেদন প্রকাশ করে। আওয়ারমাইন অভিযোগটি অস্বীকার করে আহমেদকে তাদের একজন “অনুসারী” বা “ফ্যান” হিসেবে উল্লেখ করে। প্রতিবেদনটি প্রকাশের একদিন পর তারা বাজফিডের ওয়েবসাইটে আক্রমণ চালায় এবং তাদের কিছু পোস্ট পরিবর্তন করে “হ্যাক্‌ড বাই আওয়ারমাইন” লিখে দেয়।
২০১৭
৩১ আগস্ট দলটি উইকিলিকসের ওয়েবসাইট হ্যাক করে তাতে “হাই, আমরা আওয়ারমাইন, চিন্তা করবেন না আমরা শুধু আপনাদের নিরাপত্তা পরীক্ষা করছি....ব্লাব্লাব্লাব, ওহ ওয়েট, এটি নিরাপত্থা পরীক্ষা নয়! উইকিলিকস, মনে পড়ে আপনারা আমাদেরকে আপনাদের ওয়েবসাইট হ্যাকের চ্যালেঞ্জ করেছিলেন?” সে সময় বেশ কিছু স্থান থেকে উইকিলিকসের ওয়েবসাইটে প্রবেশ করার চেষ্টা করা হলে ব্যবহারকারীরা তাদের অ্যাকাউন্ট স্থগিত হওয়ার বার্তা দেখতে পান।
সেপ্টেম্বরে তারা বহুজাতিক ভিডিও হোস্টিং সেবাদাতা প্রতিষ্ঠান ভেভো'র সার্ভার হ্যাক করে তাদের ৩ টেরাবাইট অভ্যন্তরীন নথি প্রকাশ করে দেয়।
২০২০
জানুয়ারিতে দলটি ন্যাশনাল ফুটবল লীগ ও ন্যাশনাল ফুটবল লীগের অধীন ১৫টি দলের ফেসবুক, টুইটার ও ইন্সটাগ্রাম অ্যাকাউন্ট হ্যাক করে। ফেব্রুয়ারিতে তারা ফেসবুকের টুইটার অ্যাকাউন্টসহ তাদের বেশ কিছু সামাজিক যোগাযোগ মাধ্যমে থাকা অ্যাকাউন্ট হ্যাক করে।
১৯৭২–৭৩ বুন্দেসলিগা
১৯৭২–৭৩ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ১০ম মৌসুম ছিল। এই মৌসুমটি ১৯৭২ সালের ১৬ই সেপ্টেম্বর তারিখে শুরু হয়ে ১৯৭৩ সালের ৯ই জুন তারিখে সম্পন্ন হয়েছিল। বরুসিয়া মনশেনগ্লাডবাখের জার্মান আক্রমণভাগের খেলোয়াড় ইয়ুপ হাইনকেস এই মৌসুমের প্রথম গোল করেছিলেন।
এই মৌসুমে ৫৪ পয়েন্ট অর্জন করে বায়ার্ন মিউনিখ টানা দ্বিতীয়, সর্বমোট ৩য় বারের মতো বুন্দেসলিগা এবং ৪র্থ বারের মতো জার্মান শিরোপা জয়লাভ করেছিল। বায়ার্ন মিউনিখের জার্মান আক্রমণভাগের খেলোয়াড় গের্ড মুলার ৩৬ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুটি ক্লাব তাদের নিজ নিজ আঞ্চলিক লিগে অবনমিত হয়েছিল।
দল
১৯৭১–৭২ মৌসুম শেষে বরুসিয়া ডর্টমুন্ড এবং আরমিনিয়া বিলেফেল্ড (মুলত ১৯৭১ সালের ম্যাচ ফিক্সিং কেলেঙ্কারিতে গুরুত্বপূর্ণ ভূমিকা পালনের জন্য জার্মান ফুটবল অ্যাসোসিয়েশন আরমিনিয়া বিলেফেল্ডকে অবনমন করেছিল। এই আসরে তাদের সকল তথ্য মুখে ফেলার পূর্বে তারা সর্বমোট ১৯ পয়েন্ট অর্জন করেছিল।) মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে ভুপারটাল এবং কিকার্স অফেনবাখ বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
নরনাউন্দ
নরনাউন্দ (Narnaund) ভারতের হরিয়ানা রাজ্যের হিসার জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০৮ মিটার (৬৮২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে নরনাউন্দ শহরের জনসংখ্যা হল ১৫,১১৪ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে নরনাউন্দ এর সাক্ষরতার হার কম।
এই শহরের জনসংখ্যার ১৫% হল ৬ বছর বা তার কম বয়সী।
গঙ্গেশ্বর শিবমন্দির
গঙ্গেশ্বর শিবমন্দির ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। এটা ভুবনেশ্বরের পুরাতন শহরে তালাবাজার চক থেকে গঙ্গা-যমুনা মন্দিরের দিকে যাওয়া গঙ্গা-যমুনা রাস্তার বামপাশে অবস্থিত। এটা লিঙ্গরাজ মন্দির থেকে ২০০ মিটার উত্তর-পূর্বে, লক্ষ্যেশ্বর মন্দির থেকে ৫০ মিটার উত্তরে, সুবর্ণেশ্বর মন্দির থেকে ২০০ মিটার দক্ষিণে এবং গৌরিশঙ্কর মন্দির থেকে ১০০ মিটার পূর্বে অবস্থিত। মন্দিরটি পূর্বমুখী এবং এখানকার অধিষ্ঠিত দেবতা বৃত্তাকার যোনিপীঠের উপর শিবলিঙ্গ। মন্দিরটি দেখাশোনার দায়িত্বে আছে গঙ্গা-যমুনা সংগঠন।
বর্ণনা
মন্দিরটির পুরাতাত্ত্বিক বৈশিষ্ট্য এবং বাইরের দেয়ালের ভাস্কর্য থেকে অনুমান করা হয় যে মন্দিরটি ১৩-১৪ শতকে গঙ্গা শাসনকালে নির্মিত। মন্দিরটি রেখা দেউল শৈলীতে নির্মিত। বর্তমানে মন্দিরটিতে পূজা অর্চনা হয়। স্থানীয় অধিবাসীদের বিশ্বাস মন্দিরটি গঙ্গা শাসকদের হাতে নির্মিত হয়েছে। এখানে শিবরাত্রি, চন্দন যাত্রা, কার্তিক পূর্নিমা এবং জলাভিষেক উৎসব পালিত হয়। এছাড়া এখানে পৈতা দান, বিবাহ, বাগদানসহ অন্যান্য অনুষ্ঠানের আয়োজন করা হয়ে থাকে।
স্থাপত্যশৈলী
মন্দিরটি পঞ্চরথ ধরনের যার বিমানটি বর্গাকার এবং পূর্বদিকে একটি সম্মুখ পোর্চ রয়েছে। বিমানের পরিমাপ ৩.৩৫ বর্গমিটার ও সম্মুখ পোর্চের পরিমাপ ০.২৫ মিটার। তিনপাশের পার্শ্বদেবতাদের কুলুঙ্গির উচ্চতা ০.৬৩ মিটার এবং ০.৩৩ মিটার। পশ্চিমের কুলুঙ্গিতে চারহাতযুক্ত বিষ্ণু ত্রিভঙ্গ অবস্থায় পূর্ণ প্রস্ফুটিত ফুলের উপর দাঁড়িয়ে আছে। মূর্তিটির উপরের ডান হাতে বারদা মুদ্রা এবং নিচের ডান হাত চাকা ধরে আছে। মাথার পিছে কিরীট মুকুট এবং মকর তোরণ আছে। উত্তরের কুলুঙ্গিতে চারহাতযুক্ত পার্বতীর মূর্তি আছে যা সাম্প্রতিক সময়ে যোগ হয়েছে। দক্ষিণের কুলুঙ্গি ফাঁকা।
মন্দিরের উভয় জঙ্ঘাতে বিভিন্ন নিরপেক্ষ চিত্র খোদাই করা আছে। পশ্চিমের দেয়ালে তলাজঙ্ঘায় একজন মহিলা দুই হাতে একটি শিশু ধরে আছে। মহিলাটি মণিবন্ধ পরে আছে। উপর জঙ্ঘাতে একজন নায়িকা দাঁড়িয়ে আছে। কণিকা প্যাগার তলাজঙ্ঘায় দর্পণ মূর্তি এবং উপরজঙ্ঘায় পুরুষ মূর্তি আয়তাকার পাতলা জিনিস ধরে আছে বাম হাতে এবং ডান হাত হাঁটুর উপরে রাখা।
রঞ্জনা
রঞ্জনা (বৈজ্ঞানিক নাম: Adenanthera pavonina) একটি ভেজষ উদ্ভিদ। এটি রক্তচন্দন বা লাল চন্দন নামেও পরিচিত। এ গাছের বহুমুখী উপকারিতা রয়েছে। এন্টিসেপ্টিক হিসাবে, বাতের ব্যথায় ও এন্টিইনফ্লামেশনে এর ব্যবহার পরিলক্ষিত হয়। অন্যান্য স্থানীয় নামের মধ্যে Red Sandalwood, Coral-wood, Peacock flower fence, Red beadtree উল্লেখযোগ্য। এটি Fabaceae পরিবারের একটি উদ্ভিদ। এটা ব্রাজিল, বাংলাদেশ, ভারতসহ উপমহাদেশের বিভিন্ন দেশে পাওয়া যায়।
২০১২ গ্রীষ্মকালীন অলিম্পিকে বাংলাদেশ
২০১২ গ্রীষ্মকালীন অলিম্পিক্‌সে বাংলাদেশ পূর্ব ঘোষিত ক্রীড়াসূচী মোতাবেক ২৭ জুলাই - ১২ আগস্ট, ২০১২ তারিখে যুক্তরাজ্যের লন্ডনে অনুষ্ঠিত অলিম্পিক ক্রীড়ায় ক্রীড়াবিদদেরকে প্রেরণ করে। এটি ছিল অলিম্পিকে বাংলাদেশের অষ্টম অংশগ্রহণ।
নবপটরা রেলওয়ে স্টেশন
নবপটরা রেলওয়ে স্টেশন হল ভারতীয় রেলের একটি ভূমিগত রেলওয়ে স্টেশন। এটি হাওড়া–দিল্লি প্রধান রেলপথের আসানসোল–পাটনা বিভাগের অন্তর্গত এবং পূর্ব রেলের দ্বারা পরিচালিত হয়। স্টেশনটি নবপটরা ও নবপটরার পার্শ্ববর্তী এলাকায় রেল পরিষেবা প্রদান করে। এই স্টেশনে প্রতিদিন ৩ টি ট্রেন যাত্রাবিরতি করে।
জাক আদামার
thumb|জাক আদামার জাক আদামার (Jacques Hadamard) (ডিসেম্বর ৮, ১৮৬৫ – অক্টোবর ১৭, ১৯৬৩) একজন ফরাসি গণিতবিদ। তিনি ১৮৯৬ সালে করা তার মৌলিক সংখ্যা উপপাদ্যের প্রমাণের জন্য বিখ্যাত।
নবপটরা রেলওয়ে স্টেশন
বৈদ্যুতীকরণ
রেলওয়ে স্টেশন ও রেলপথের বৈদ্যুতীকরণ ১৯৯৬–৯৭ সালে কারা হয়েছিল।
২০১২ গ্রীষ্মকালীন অলিম্পিকে বাংলাদেশ
30px|alt=|link= অ্যাথলেটিকস্‌
বাংলাদেশ ওয়াইল্ড কার্ডের মাধ্যমে অ্যাথলেটিকসে খেলার সুযোগ লাভ করে।
জিমন্যাস্টিকস্‌
ওয়াইল্ড কার্ডের মাধ্যমে জিমন্যাস্টিকস্‌ খেলার যোগ্যতা লাভ করে।
30px|alt=|link= সাঁতার
ওয়াইল্ড কার্ডের সৌজন্যে বাংলাদেশ সাঁতারে অংশগ্রহণ করে।
কারণোদক
হিন্দু ধর্মে কারণোদক বা গর্ভোদক সাগর, যাকে কারণসাগরও বলা হয় তা হলো জড়-জগত ও চিন্ময় জগতের সীমারেখা সৃষ্টিকারী চিন্ময় মহাসমুদ্র। এটি আধ্যাত্মিক আকাশের স্থান যেখানে মহাবিষ্ণু শয়ন করেন এবং জড়জগত সৃষ্টি করেন।
কার্যকারণ মহাসাগর হল চিন্ময় এবং জড় জগতের মধ্যকার সীমারেখা সমুদ্র।
সাহিত্য
ভাগবত পুরাণ কার্যকারণ মহাসাগর সম্পর্কিত নিম্নলিখিত বিশদ বিবরণ প্রদান করে:
"ভগবান মহা-বিষ্ণু তাঁর হাজার হাজার অবতারের উৎস এবং হাজার হাজার জড় জগতের স্রষ্টা । তিনি অসংখ্য স্বতন্ত্র আত্মার স্রষ্টা। তিনি নারায়ণ নামেও পরিচিত, যার অর্থ সমস্ত স্বতন্ত্র জীব আত্মার আশ্রয়। তাঁর কাছ থেকে আধ্যাত্মিক কারণ মহাসাগর নামে পরিচিত জলের বিশাল পরিমাণ বেরিয়ে আসে যেখানে জড় জগতের সৃষ্টি হয়। মহাবিষ্ণু তখন কারণ সাগরের জলে দিব্যনিদ্রায় হেলান দিয়ে বসেন, যাকে বলা হয় যোগ-নিদ্রা। এভাবে, বলা হয়, বিশ্বজগৎ সৃষ্টি মহা-বিষ্ণুর স্বপ্ন মাত্র।" উপরোক্ত লেখাটি সৃষ্টির স্বর্ণরূপ ব্রহ্মাণ্ড হিরণ্যগর্ভ ও এই সাগর সম্পর্কেও কথা বলে:
"যখন এই বিরাট পুরুষ হিরণ্যময় অণ্ড থেকে বেরিয়ে এসে ব্রহ্মাণ্ড থেকে আলাদা হয়ে দাঁড়ালেন, তিনি নিজের জন্য একটি জায়গা চিন্তা করলেন। তিনি নিজেই বিশুদ্ধ হয়ে বিশুদ্ধ জল (যাকে গর্ভোদক বলা হয়) সৃষ্টি করেছেন।তাঁর দ্বারা সৃষ্ট সেই জলের উপর, তিনি এক হাজার বছর শয়ন করেছিলেন। যেহেতু নার বা জলের উপর শয়ন করেছিলেন।  তাই  তাকে নারায়ণ বলা হয় (যেহেতু নার বা জল ছিল তার অয়ন বা 'আশ্রয়স্থল')।"
মহাবিষ্ণুকে কার্যকারণ সাগরে শয়ন করেন বর্ণনা দেওয়া হয়েছে। কার্যকারণ মহাসাগরের জলকে "কারণ মহাসাগর" হিসাবেও উল্লেখ করা হয়, এবং মহাবিষ্ণুর দেহ থেকে উদ্ভূত হওয়ার কারণে এটি সম্পূর্ণ চিন্ময় হিসাবে বিবেচিত হয়। পবিত্র গঙ্গাকে এই সাগর থেকে উৎপন্ন বলে উল্লেখ করা হয়েছে, এর বিশুদ্ধকরণ প্রভাবের কারণে একে কারণ সাগর বলা হয়েছে। বলরাম যিনি শেষ নামেও পরিচিত মহান সর্পরূপে নিজেকে প্রসারিত করেন বলে বর্ণনা করা হয়েছে। তিনি কার্যকারণ মহাসাগরে বিশ্রাম নেন, এরকম বলা হয়েছে। তিনি সেই শয্যা হিসাবে কাজ করেন যার উপর বিষ্ণু হেলান দিয়ে থাকেন। ছত্র, পাদুকা, শয্যা, বালিশ, পোশাক, বিশ্রামের চেয়ার, বাসস্থান, পবিত্র গায়ত্রী রজ্জু, সেইসাথে তাঁর সিংহাসনের মতো উপাদান সহ শেষনাগকে বিষ্ণুর সৃষ্টি বলেও পরিবেশন করা হয়েছে। সৃষ্টির সময়, বিষ্ণু কিছুক্ষণের জন্য ঘুমিয়ে ছিলেন বলে বর্ণনা করার পরে বলা হয়, বিষ্ণুর শ্বাস-প্রশ্বাসের মাধ্যমে প্রথমে বেদ উৎপন্ন হয়, যা তাকে ঘুম থেকে জাগিয়ে তোলে।
দশাবতার স্তোত্রম-এ গর্ভোদক মহাসাগরের উল্লেখ আছে:
"বসতি দশন-শিখরে ধরণী তব লগ্না শশিনী কলঙ্ক-কালেব নিমগ্না কেশব ধৃত-শূকর-রূপ জয় জগদীশ হরে
হে কেশব! হে বিশ্বজগতের পালনকর্তা! হে ভগবান হরি, তুমি বরাহের রূপ ধারণ করেছ! তোমার মহিমা অনন্ত! পৃথিবী মহাবিশ্বের তলদেশে গর্ভোদক মহাসাগরে ডুবে গিয়েছিল,তা এখন চন্দ্রের উপর একটি দাগের মতো আপনার দন্তের অগ্রভাগে স্থির হয়ে আছে।"
পাশাই ভাষা
থাম্ব|আফগানিস্তানের ভাষা মানচিত্র। সবুজ রঙ পশাই ভাষা দেখায় পাশাই উত্তরপূর্ব আফগানিস্তানের কপিসা, লাঘমান, নুরিস্তান, কুনার, এবং নঙ্গারহার প্রদেশগুলির বিভিন্ন অংশে বাসবাসকারী পাশাই জাতির দ্বারা ব্যবহৃত একটি ভাষা। এটি ইন্দো-আর্য ভাষাগোষ্ঠির দার্দীয় ভাষাসমূহের অন্তর্গত একটি ভাষা। এই ভাষার বেশিরভাগ বক্তাই দ্বিভাষিক  এবং এই ভাষার সাথে পশতু ভাষাও ব্যবহার করে থাকেন। এই ভাষাভাষিদের মধ্যে স্বাক্ষরতার হার ২৫%।
নামকরণ
উনবিংশ শতাব্দীর ভাষাবিজ্ঞানি জর্জ আব্রাহাম গ্রিয়ার্সনের মতে "পাশাই" শব্দটি "পৈশাচী" শব্দের অপভ্রংশ। তবে হেনরি ওয়াল্টার বেলিউয়ের মতে শব্দটি "পাদশাহী" শব্দের গুণবাচক বহুবচনীয় রূপ।
লিখন পদ্ধতি
২০০৩-এর আগে অবধি এই ভাষার কোন লিখিত রূপ ছিল না। তবে ২০০৩ সালে এই ভাষাকে লেখার জন্য আরবি লিপি ভিত্তিক একটি বর্ণমালা তৈরি করা হয়:
শব্দভান্ডার
নিচে কিছু পাশাই শব্দের উদাহরণ দেওয়া হলো:
পেসায়ার নয়ে প্রেসে
পেসায়ার নয়ে প্রেসে ১৯৪৬ সালে প্রতিষ্ঠিত জার্মান পত্রিকা। এটি বাভারিয়ার অঞ্চলের পাসোর স্থানীয় সংবাদের পাশাপাশি আন্তর্জাতিক সংবাদও প্রকাশ করে।
পত্রিকাটি ৮ ডিসেম্বর ২০০৮-এ একটি ইউটিউব চ্যানেল প্রতিষ্ঠা করেছিল, যা ভিডিও সংবাদ বিতরণ করে।
সাক্ষী প্রধান
সাক্ষী প্রধান (জন্ম: ১২ আগস্ট, ১৯৯০) একজন ভারতীয় টেলিভিশন অভিনেত্রী, মডেল এবং ভ্রমণ উপস্থাপক। তিনি ১৮ বছর বয়সে তার কর্মজীবন শুরু করেছিলেন এবং আপাতবাস্তব অনুষ্ঠান এমটিভি স্প্লিটসভিলা মরশুম ২ জিতেছিলেন। ২০১৮ সালে ট্র্যাভেলএক্সপি চ্যানেলে সাক্ষী ভ্রমণ অনুষ্ঠান কিসড বাই দ্য সি: মরিশাস-এ উপস্থাপনা করেছিলেন। তিনি জি৫ এর ওয়েব ধারাবাহিক পয়জন-এ রাণী চরিত্রে অভিনয়ের জন্য পরিচিতি লাভ করেন।
বসনিয়া ও হার্জেগোভিনার ভাষা
বসনিয়া ও হার্জেগোভিনার আনুমানিক ৪৬ লক্ষ লোকের প্রায় সবাই বসনীয়-সার্বীয়-ক্রোয়েশীয় ভাষার কোন না কোন রূপে কথা বলে। রাজনৈতিকভাবে বসনীয় মুসলিমদের ব্যবহৃত রূপটিকে বসনীয় ভাষা, সার্বীয়দের মুখের ভাষাকে সার্বীয় ভাষা এবং ক্রোয়াটদের ভাষাকে ক্রোয়েশীয় নামকরণ করা হয়েছে। কিন্তু এরা সবাই পরস্পরকে বুঝতে পারে, কেননা সবগুলিই মূলত একই ভাষার ভিন্ন রূপ। বসনীয় ভাষা সরকারী ভাষার মর্যাদাপ্রাপ্ত। তবে বসনিয়ার সংবিধানে কোনো দাপ্তরিক ভাষা উল্লেখ নেই।
বহিঃসংযোগ
Demographics of Bosnia and Herzegovina
আর্থ গডেস (ভাস্কর্য)
আর্থ গডেস হল সেন্ট অস্টেল, কর্নওয়ালের একটি সিরামিক ভাস্কর্য। এটি সিরামিক বিশেষজ্ঞ স্যান্ডি ব্রাউন দ্বারা তৈরি করা হয়েছিল। এটি ২০২২ সালের জুনে উন্মোচিত হয়েছে এবং এটি যুক্তরাজ্যের সবচেয়ে লম্বা সিরামিক ভাস্কর্য।
বর্ণনা
আর্থ গডেস সৃষ্টি করেছিলেন ইংরেজ সিরামিক বিশেষজ্ঞ স্যান্ডি ব্রাউন। এটি ৬ মিটার চওড়া বাহু সহ ১১.৫ মিটার উচ্চতা নিয়ে এবং কর্নওয়ালের ইংলিশ কাউন্টির সেন্ট অস্টেল শহরের একটি বর্গক্ষেত্রে দাঁড়িয়ে আছে।  এটি উজ্জ্বল রঙের 'ব্লবস' দিয়ে সজ্জিত প্রসারিত বাহু সহ এক মহিলাকে চিত্রিত করেছে। একে অপরের উপরে কাদামাটির পাঁচটি বড় বৃত্ত দিয়ে এটি গঠিত। প্রতিটি বৃত্ত তিনটি অংশে গঠিত। বিবিসি নিউজ রিপোর্টার রেবেকা জোনস আর্থ গডেসের নির্মাণকে "প্রযুক্তিগতভাবে চ্যালেঞ্জিং ... একটি ধাতব খুঁটিতে বিশাল সিরামিক পুঁতির মতো" বলে বর্ণনা করেছেন। আর্থ গডেস তৈরি করতে খরচ হয়েছে £৯০,০০০। সমাপ্তির পর এটি ছিল যুক্তরাজ্যের সবচেয়ে উঁচু সিরামিক ভাস্কর্য হয়েছে।
সোফিয়া রসি
সোফিয়া রসি (লাস ভেগাস, নেভাদা, ২২ সেপ্টেম্বর, ১৯৭৭) একজন মার্কিন পর্নোগ্রাফিক অভিনেত্রী।
রাষ্ট্রীয় সভা (নেপাল)
নির্বাচিত সদস্যদের কাজের মেয়াদ হয় ৬ বছর। প্রতি ২ বছরের ব্যবধানে কক্ষের এক তৃতীয়াংশ সদস্যদের কার্য মেয়াদ শেষ হয়।
ইতিহাস
'নেপাল রাষ্ট্রের সংবিধান ১৯৯০' এর দ্বারা রাস্ট্রীয় সভার পুনর্গঠন হয়েছিল। এর দ্বারা নেপালের আইনসভাকে দ্বিকক্ষ বিশিষ্ট করা হয়েছিল।
মহাসভা
১৯৫৯-১৯৬২ সাল পর্যন্ত নেপাল রাষ্ট্রের উচ্চকক্ষ ছিল মহাসভা।
রাজা মাহেন্দ্র নেপালি কংগ্রেসের দাবি মানতে না পারায় একটি সংবিধান আনতে বাধ্য হন।
১২ ফেব্রুয়ারি ১৯৫৯ সালের নতুন সংবিধানের দ্বারা মহাসভা গঠিত হয়।
এই আইনের দ্বারা নেপালে আইনসভায় ২টি কক্ষ গঠিত হয়। একটি হল মহাসভা (উচ্চকক্ষ) এবং অপরটি হল প্রতিনিধি সভা (নিম্নকক্ষ)। (অনুচ্ছেদ ১৫, নেপাল রাষ্ট্রের সংবিধান ১৯৫৯)''
১৯৬২ সালে আবার নতুন সংবিধানের দ্বারা নেপালে এককক্ষ বিশিষ্ট আইনসভা তৈরি হয়। মহাসভার স্থায়িত্ব ছিল মাত্র ২ বছর।
রাষ্ট্রীয় পঞ্চায়েত
১৯৬২ সালের সংবিধান হল রাষ্ট্রীয় পঞ্চায়েত। এটির অবতারণা করেন রাজা মহেন্দ্র। রাষ্ট্রীয় পঞ্চায়েত নেপালকে হিন্দু রাষ্ট্রে গঠিত করে। ১৯৯০ সালের গণঅভ্যুত্থানের ফলে রাষ্ট্রীয় পঞ্চায়েতের অবলুপ্তি ঘটে।
প্রতিনিধিত্ব
নেপালের ২০১৭ সালের জাতীয় নির্বাচন আইনের অনুচ্ছেদ ৮৭ অনুসারে রাষ্ট্রীয় সভার প্রতিনিধি হিসেবে নির্বাচিত হওয়ার মানদণ্ড হল-
নির্বাচনী প্রক্রিয়া
মোট ৫৯টি আসনের মধ্যে প্রতি ২ বছরে এক তৃতীয়াংশ আসনে নির্বাচন অনুষ্ঠিত হয়। নেপালের সাত প্রদেশের ৮টি করে মোট ৫৬টি আসন রয়েছে। বাকি তিনটি আসনের পরিপূরক রাষ্ট্রপতি সরকারের উপদেশে বেছে নেন।
নির্বাচনে যারা ভোটদানের অধিকারী তাঁদেরকে নিজেদের পছন্দ অনুযায়ী ক্রমে সাজাতে হয়।
নির্বাচন কমিশন নির্বাচনের সমস্ত কিছু নিয়ন্ত্রণ ও পরিচালনা করে।
শুভগাছা ইউনিয়ন
শুভগাছা ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজীপুর উপজেলার অন্তর্গত একটি ইউনিয়ন পরিষদ। এটি ২৮.৬৮ বর্গকিমি (১১.০৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৩২৪ জন জন। ইউনিয়নটিতে মোট গ্রামের সংখ্যা ২৭টি ও মৌজার সংখ্যা ৯টি।
আ রাই ফিল্ড
আ রাই ফিল্ড (Рожь) রাশিয়ান বাস্তববাদী চিত্রকর ইভান শিশকিন অঙ্কিত একটি বিখ্যাত চিত্রকর্ম। ১৮৭৭ খ্রীস্টাব্দে ছবিটি আঁকা শুরু হয়। আর ১৮৭৮ খ্রীস্টাব্দে চিত্রটির অঙ্কন সম্পন্ন হয়। বর্তমানে চিত্রকর্মটি মস্কোর ত্রেতিয়াকভ গ্যালারিতে সংরক্ষিত রয়েছে।
২০১৭ আয়ারল্যান্ড ত্রি-দেশীয় সিরিজ
আয়ারল্যান্ড ত্রি-দেশীয় সিরিজ একটি একদিনের আন্তর্জাতিক ক্রিকেট টুর্নামেন্ট যা ২০১৭ সালের মে আয়ারল্যান্ডে অনুষ্ঠিত হয়। এটি আয়ারল্যান্ড, বাংলাদেশ ও নিউজিল্যান্ডের মধ্যে অনুষ্ঠিত একটি ত্রিদেশীয় সিরিজ। ম্যাচগুলি বাংলাদেশ ও নিউজিল্যান্ডের জন্য ২০১৭ আইসিসি চ্যাম্পিয়ন্স ট্রফির জন্য অনুশীলনমূলক ছিল যা ইংল্যান্ডে এবং ওয়েলসে জুন ২০১৭-এ অনুষ্ঠিত হয়। ক্রিকেট আয়ারল্যান্ড জুলাই ২০১৬ সালে এই সিরিজের পূর্ণ সময়সূচি ঘোষণা করে। এই সিরিজকে সামনে রেখে, আয়ারল্যান্ড দুইটি প্রস্তুতিমূলক ম্যাচ খেলে; বাংলাদেশের বিরুদ্ধে ৫০ ওভার এবং নিউজিল্যান্ডের সঙ্গে ২০-ওভারের ম্যাচ।
কাঁচা লোহা
থাম্ব|নমনীয় লোহা তৈরি করতে ব্যবহৃত এক ধরনের পিগ আয়রন, একটি বাক্সে রাখা। কাঁচা লোহা বা ক্রুড আয়রন / পিগ আয়রন হচ্ছে লৌহশিল্প বা আয়রন ইন্ডাস্ট্রিতে স্টিল উৎপাদনের সময় ব্যবহৃত এক প্রকার মধ্যম শ্রেণীর উৎপাদ, যা লোহার আকর বা খনি থেকে বাত্যাচুল্লী র মাধ্যমে আহরণ করা হয়। কাঁচা লোহাতে কার্বনে র পরিমাণ থাকে প্রায় ৩.৮-৪.৭% পর্যন্ত, যা অত্যন্ত বেশি। এছাড়াও থাকে সিলিকা ও ড্রসে র অন্যান্য উপাদান, এসব উপাদানের দরুণ কাঁচা লোহা অনেক বেশি ভংগুর হয় আর একারণেই, কিছু বিশেষ ব্যবহার ছাড়া কাঁচা লোহার তেমন একটা সরাসরি ব্যবহার চোখে পড়ে না।
২০১৭ আয়ারল্যান্ড ত্রি-দেশীয় সিরিজ
টুর্নামেন্টের আগে বাংলাদেশ অধিনায়ক মাশরাফি বিন মর্তুজা শ্রীলঙ্কা সফরের তৃতীয় ম্যাচএ ধীর গতির ওভার রেট বজায় রাখার জন্য এক ম্যাচের জন্য সাসপেন্ড হন। এই সিরিজের প্রথম ম্যাচে তার পরিবর্তে সাকিব আল হাসান বাংলাদেশ দলকে নেতৃত্ব দেন।
কাঁচা লোহা
কাঁচা লোহার জন্য ব্যবহৃত ছাঁচের প্রথাগত আকৃতি দেয়া হয় বালি দিয়ে, সাথে আরো বেশ কিছু ইঙ্গট বা কাঁচা উপাদান ব্যবহার করা হয় সঠিক পরিমাপে, এরপর একটি কেন্দ্রীয় চ্যানেল বা "রানার" এ নিয়ে ছোট ভাগ বা piglets এ ভাগ করা হয়। ধাতুটি ঠান্ডা হয়ে শক্ত হয়ে যাওয়ার পরে, ছোট ছোট ইনগটগুলি রানার থেকে সহজেই ভেঙে ফেলা যায়, এরপর একে "কাঁচা লোহা" বলা যায়। কাঁচা লোহাকে আবারো গলানোর হবে, তাই এক্ষেত্রে ইনগটগুলির অসম আকার এবং অল্প পরিমাণে বালি অন্তর্ভুক্তি থাকা তেমন কোনো সমস্যা তৈরি করেনা।
২০১৭ আয়ারল্যান্ড ত্রি-দেশীয় সিরিজ
প্রতিযোগিতার পঞ্চম ওডিআই ম্যাচে আয়ারল্যান্ডকে ১৯০ রানে হারিয়ে টুর্নামেন্ট জিতে নেয় নিউজিল্যান্ড।
কাঁচা লোহা
ইতিহাস
ইতিহাস ঘেঁটে জানা যায়, মানবসভ্যতায় বহু আগে থেকেই কাঁচা লোহার ব্যবহারের প্রচলন ছিল। আর সমইয়ের পরিক্রমায় এ লোহা উৎপাদন প্রক্রিয়া অধিক থেকে অধিকতর আধুনিক হচ্ছে। প্রাচীনকালে গুহামানবেরা লোহার খনির আশেপাশে গাছপালা জড়ো করে আগুন জ্বালিয়ে দিত, ফলাফলস্বরূপ বিশুদ্ধ কাঁচা লোহা পাওয়া যেত, যা তারা বিভিন্ন অস্ত্র তৈরিতে ব্যবহার করতো। থাম্ব|1890 এবং 1901 এর মধ্যে শিকাগোতে কাঁচা লোহা ঢালাই লোহা বিগলন এবং উৎপাদন প্রাচীন ইউরোপ এবং মধ্য প্রাচ্যে বেশ প্রচলিত ছিল, তবে সেসময় লোহা সরাসরি বিজারণ দ্বারা কারখানায় উৎপাদিত হত। মধ্যযুগের আগে ইউরোপে কাঁচা লোহা তৈরি হয় নি। চীনারা পরে ঝাউ রাজবংশের আমলে কাঁচা লোহা তৈরি করছিল (যা 256 সালে শেষ হয়েছিল) বিসি)। সুইডেনে লাফিট্টনের মতো চুল্লিগুলি দ্বাদশ শতাব্দীর হতে পারে; এবং কিছু মার্ক (বর্তমানে ওয়েস্টফালিয়া, জার্মানি অংশ) ত্রয়োদশ শতাব্দীর। উত্তর ইউরোপীয় এই উন্নতি চীনাদের দ্বারা উদ্ভূত কিনা তা এখনও প্রতিষ্ঠিত হয়নি। ওয়াগনার পারস্যের সাথে সিল্ক রোড এবং ভাইকিং চীনের সাথে পার্সিয়ান যোগাযোগের মাধ্যমে একটি সম্ভাব্য লিঙ্ক সজ্জিত করেছে  তবে ভাইকিং সময় এবং ল্যাপিটনের মধ্যে কালানুক্রমিক ব্যবধান রয়েছে।
২০১৭ আয়ারল্যান্ড ত্রি-দেশীয় সিরিজ
দলীয় সদস্য
নিউজিল্যান্ড ক্রিকেট এপ্রিল ২০১৭-এর শুরু দিকে তাদের দল ঘোষণা করে।
কাঁচা লোহা
ইতিহাস
চুল্লীতে লোহার তরল পদার্থের রূপান্তর হওয়া এড়ানো হত, কারণ কাঁচা লোহাটিকে মধ্যযুগীয় প্রযুক্তি ব্যবহার করে ইস্পাতে পরিণত করা অত্যন্ত ক্লান্তিকর প্রক্রিয়া ছিল।
ব্যবহারসমূহ
প্রথাগতভাবে, কাঁচা লোহাকে পিটিয়ে ব্যবহারউপযোগী লোহায় পরিণত করা হয় কামারশালায়। এক্ষেত্রে, কাঁচা লোহাকে গলিয়ে বাতাস প্রবেশ করিয়ে চুল্লিতে আলোড়ন করানো হত । এর ফলে দ্রবীভূত অবিশুদ্ধতাগুলো (যেমন সিলিকন) পুরোপুরি জারিত হয়ে যায়। চুল্লীর মধ্যবর্তী পণ্য হিসেবেপরিশোধিত কাঁচা লোহা  বা পরিশোধিত লোহা  পাওয়া যায়।
কাঁচা লোহা ধূসর লোহা উৎপাদন করতেও ব্যবহার করা যেতে পারে। কাঁচা লোহাকে গলিয়ে তার সাথে ইস্পাত এবং বর্জিত লোহা প্রচুর পরিমাণে মিশিয়ে, অনাকাঙ্ক্ষিত দূষকগুলি অপসারণ করে এবং কার্বনের উপাদানগুলিকে সামঞ্জস্য করে ধূসর লোহা অর্জন করা হয়। কিছু কাঁচা লোহা নমনীয় লোহা উৎপাদন জন্য উপযুক্ত। এগুলো উচ্চ বিশুদ্ধ কাঁচা লোহা। এরা নমনীয় লোহার উৎপাদনের মানের উপর নির্ভর করে। এই কাঁচা লোহাগুলিতে সিলিকন, ম্যাঙ্গানিজ, সালফার এবং ফসফরাস জাতীয় উপাদান কম থাকতে পারে। এই ধরনের কাঁচা লোহা একটি নমনীয় লোহার সমস্ত উপাদান (কার্বন ব্যতীত) পাতলা করতে ব্যবহৃত হয় যা নমনীয় লোহা উৎপাদন প্রক্রিয়ার জন্য ক্ষতিকারক হতে পারে।
আধুনিক ব্যবহার
সম্প্রতি অবধি, কাঁচা লোহা বাত্যাচুল্লীর নিচ থেকে সরাসরি ঢেলে দেয়া হত একটি ল্যাডেলে বা বড় ড্রামের মত পাত্রে; এরপর এই তরলাকার লোহাকে কারখানায় নিয়ে যাওয়া হত। এই অবস্থায়, কাঁচা লোহাকে গরম ধাতু হিসাবে উল্লেখ করা হয়েছিল। তারপরে গরম ধাতুটি ইস্পাত তৈরির জন্য একটি ইস্পাত তৈরির পাত্রে ঢেলে দেওয়া হত, সাধারণত একটি বৈদ্যুতিক ফার্নেস (electric arc furnace), আনয়ন চুল্লি (induction furnace) বা বেসিক অক্সিজেন চুল্লি (basic oxygen furnace), যেখানে অতিরিক্ত কার্বন জ্বালিয়ে দেওয়া হয় এবং খাদ তৈরি নিয়ন্ত্রণ করা হয়। এর জন্য প্রাথমিক প্রক্রিয়াগুলির মধ্যে, ফাইনারি ফোর্য (finery forges), চুল্লি (puddling furnace), বেসেমার প্রক্রিয়া (Bessemer process) এবং মুক্ত চুল্লি (open hearth furnace) অন্তর্ভুক্ত ছিল ।
আধুনিক ইস্পাত মিলগুলি এবং সরাসরি-বিজারণ পদ্ধতিতে লোহা তৈরির কারখানাগুলোতে, চুল্লিতে তাত্ক্ষণিক ব্যবহারের জন্য গলিত লোহা কোনও ল্যাডেল বা পাত্রে স্থানান্তর করে বা পুনরায় ব্যবহার বা পুনর্বিবেচনার জন্য কাঁচা লোহা ঢালাই মেশিনে ফেলে দেয়। আধুনিক কাঁচা লোহা ঢালাই মেশিনগুলি লম্বা কাঠি বা স্টিকের মত লোহা উৎপাদন করে, যা ৪-১০ কেজির মত ছোট ছোট ভাগে নির্গমন হয়।
মন্টিনেগ্রোর ভাষা
২০০৭ সাল থেকে মন্টিনেগ্রীয় ভাষা মন্টিনেগ্রো প্রজাতন্ত্রের সরকারি ভাষা। এটি এখানকার প্রায় এক-পঞ্চমাংশ জনগণের মাতৃভাষা। এখানে প্রচলিত অন্যান্য ভাষার মধ্যে আছে সার্বীয় ভাষা, আলবেনীয় ভাষা, বসনীয় ভাষা এবং ক্রোয়েশীয় ভাষা। উলসিন (Ulcinj) পৌর এলাকাতে আলবেনীয় ভাষা সরকারী ভাষার মর্যাদাপ্রাপ্ত। এছাড়া কোতোর উপসাগরে শ'পাঁচেক ইতালীয় বাস করে।
ধর্মাত্মা (১৯৭৫-এর চলচ্চিত্র)
ধর্মাত্মা (धर्मात्मा) হচ্ছে ১৯৭৫ সালে মুক্তিপ্রাপ্ত একটি হিন্দি চলচ্চিত্র। আফগানিস্তানে শুটিং করা চলচ্চিত্রটির কাহিনী ১৯৭২ সালের মার্কিন চলচ্চিত্র দ্য গডফাদার থেকে অনুপ্রাণিত ছিলো। অভিনয় করেছিলেন ফিরোজ খান, হেমা মালিনী এবং রেখা, আরো ছিলেন ফরিদা জালাল, ড্যানি ডেনজংপা, প্রেমনাথ এবং ইফতেখার। চলচ্চিত্রটি শুধু মাত্র একটি পুরস্কার পেয়েছিলো আর সেটি ছিলো চিত্রগ্রহণের জন্য, চিত্রগ্রাহক কমল বসু শ্রেষ্ঠ চিত্রগ্রহণ বিভাগে ফিল্মফেয়ার পুরস্কার পেয়েছিলেন। চলচ্চিত্রটি মাত্র একটি পুরস্কার পেলেও এটি ছিলো দারুণ দর্শকপ্রিয় একটি চলচ্চিত্র, বিশেষ করে এর সঙ্গীত ছিলো আকাশছোঁয়া জনপ্রিয়, কিশোর কুমারের গাওয়া গান 'তেরে চেহরে মেঁ ভো জাদু হে' কালজয়ী গানের মর্যাদা পেয়ে যায়। অভিনেতা ফিরোজ খানের কর্মজীবনে এই চলচ্চিত্রটি অন্যতম সেরা ছিলো।
এডমন্ড হিঙ্কলি
এডমন্ড হিঙ্কলি (১২ জানুয়ারী ১৯১৭ - ৮ ডিসেম্বর ১৮৮০) ছিলেন একজন ইংলিশ পেশাদার ক্রিকেটার, তিনি এগারো জনের খেলায় প্রথম শ্রেণির ক্রিকেটে এক ইনিংসে দশটির সবগুলো উইকেট শিকারকারী প্রথম ব্যক্তি হিসাবে খ্যাতিমান। ১৮৪৪ সালে লর্ডসে ইংল্যান্ড একাদশের বিপক্ষে কেন্ট কাউন্টি ক্রিকেট ক্লাবের হয়ে খেলতে গিয়ে তিনি এই অর্জন করেছিলেন।
হিঙ্কলি ১৮১৭ সালে কেন্টের বেনেনডেনে জন্মগ্রহণ করেছিলেন। তিনি ১৮৪৬ সালে ওভালে সারের বিপক্ষে কেন্টের হয়ে প্রথম শ্রেণির ক্রিকেটের সূচনা করেছিলেন, তখন থেকে ১৮৫৮ সালের মধ্যে ৪৩ টি প্রথম-শ্রেণীর ম্যাচ খেলেছেন। তিনি ১৮৬২ সালে নর্থম্বেরল্যান্ডের হয়ে পেশাদার খেলোয়াড় ছিলেন এবং পাশাপাশি ও কেন্টের হয়ে খেলে তিনি সারের হয়ে দুটি ম্যাচ খেলেছিলেন এবং কাউন্টির বিপক্ষে ম্যাচে ইংল্যান্ডের হয়ে চারবার হাজির হয়েছিলেন, দুবার ইংল্যান্ডের দক্ষিণে এবং একবার "সারে ক্লাব" -র হয়েছিলেন। ১৮৫২ সালে দ্য ওভালে সারে ভি কেন্টের ম্যাচের জন্য তিনি একজন আম্পায়ারের হয়ে উপস্থিত ছিলেন। তিনি পেশাদার হিসাবে দেশের বিভিন্ন স্থানে বেশ কয়েকটি ক্লাবের হয়ে খেলেছেন।
তার ক্যারিয়ারের সবচেয়ে উল্লেখযোগ্য ঘটনাটি ছিল ১৮৪৮ সালে কেন্টের হয়ে একটি ইনিংসে দশ উইকেটের সবগুলো শিকার করা, প্রথমবারের মতো দশটি উইকেট নেওয়ার কীর্তি রেকর্ড করা হয়েছিল। রান রেকর্ড করা হয়নি বলে তাঁর সঠিক বোলিং বিশ্লেষণ অজানা।
তিনি ১৮৮০ সালে ৬৩ বছর বয়সে ওয়ালওয়ার্থ, লন্ডনে মারা যান।
হ্যামিল্টন মাসাকাদজা
হ্যামিল্টন মাসাকাদজা (Hamilton Masakadza; জন্ম: ৯ আগস্ট, ১৯৮৩) হারারেতে জন্মগ্রহণকারী জিম্বাবুয়ের ক্রিকেটার। জিম্বাবুয়ে দলের পক্ষ হয়ে তিনি মূলতঃ ডানহাতি ব্যাটসম্যান হিসেবে অংশগ্রহণ করে থাকেন। তবে দলের প্রয়োজনে মাঝে মাঝে ডানহাতি লেগ ব্রেক বোলাররূপেও আবির্ভূত হন তিনি। শিঙ্গিরাই মাসাকাদজা তার সহোদর ভাই। ভ্রাতৃদ্বয় উভয়েই জাতীয় দলের হয়ে আন্তর্জাতিক ক্রিকেট খেলছেন। এছাড়াও তারা মাউন্টেনিয়ার্সের সদস্য।
খেলোয়াড়ী জীবন
ফেব্রুয়ারি, ২০০০ সালে প্রথম কৃষ্ণাঙ্গ জিম্বাবুইয়ান হিসেবে প্রথম-শ্রেণীর ক্রিকেটে শতরান করেন। এর কিছুদিন পর জুলাই, ২০০১ সালে টেস্ট ক্রিকেটে অভিষিক্ত হন ওয়েস্ট ইন্ডিজের বিরুদ্ধে। হারারেতে অনুষ্ঠিত ঐ টেস্টে তিনি ১১৯ রান করে বিশ্বের সর্বকনিষ্ঠ খেলোয়াড় হিসেবে রেকর্ড করেন। হাইস্কুলের ছাত্র হিসেবে ঐ সময় তার বয়স ছিল মাত্র ১৭ বছর ২৫৪ দিন। কিন্তু বাংলাদেশের উদীয়মান ক্রিকেটার মোহাম্মদ আশরাফুল শ্রীলঙ্কার বিরুদ্ধে শতক করে তার এ রেকর্ড ভেঙ্গে ফেলেন ঐ বছরের আগস্ট মাসে।
ডিসেম্বর, ২০০৭ সালে একদিনের আন্তর্জাতিক ক্রিকেটে তিনি পুনরায় রেকর্ড বইয়ে নিজের অবস্থান চিহ্নিত করেন। প্রতিপক্ষ ওয়েস্ট ইন্ডিজ দলের বিপক্ষে উদ্বোধনী জুটিতে ভুসি সিবান্দাকে সাথে নিয়ে ১৬৭ রানের জাতীয় রেকর্ড গড়েন। এক্ষেত্রে তিনি ৮০ রান করেন। টেস্ট খেলুড়ে দেশের বিপক্ষে একদিনের আন্তর্জাতিক ক্রিকেটে প্রথম সেঞ্চুরি করেন ১৪ আগস্ট, ২০০৯ তারিখে। টেস্ট সেঞ্চুরির দীর্ঘ আট বছর পর তিন নম্বরে ব্যাটিংয়ে নেমে বাংলাদেশ দলের বিরুদ্ধে ১১২ বলে ১০২ রান করেন।
দীর্ঘ ছয় বছর স্বেচ্ছা নির্বাসন শেষে ২০১১ সালে জিম্বাবুয়ে টেস্ট ক্রিকেটে প্রত্যাবর্তন করে। মাসাকাদজাকে বাংলাদেশ, পাকিস্তান এবং নিউজিল্যান্ড দল - প্রত্যেকের বিরুদ্ধে একটি টেস্টে অন্তর্ভুক্ত করা হয়। তিন নম্বর অবস্থানে থেকে বাংলাদেশের বিপক্ষে সেঞ্চুরি করেন যা তার টেস্ট জীবনে দ্বিতীয়। তার সাফল্যে জিম্বাবুয়ে খেলায় বিজয়ী হয়েছিল।
২৬ মে, ২০১৫ তারিখে পাকিস্তান সফরে ৩ খেলার ওডিআই সিরিজের ১ম ওডিআইয়ে স্বাগতিক পাকিস্তানের বিপক্ষে চিগুম্বুরাকে দলের ধীরগতিতে বোলিংয়ের কারণে পরবর্তী দুই খেলায় অংশগ্রহণের উপর নিষেধাজ্ঞা আরোপ করা হয়। ফলে পরবর্তী দুই খেলায় চিগুম্বুরার অনুপস্থিতিতে দলকে নেতৃত্ব দেন মাসাকাদজা।
ক্রিকেট বিশ্বকাপ
২০০৭ সালের বিশ্বকাপ ক্রিকেটে ওয়েস্ট ইন্ডিজ ক্রিকেট দলের বিপক্ষে অপরাজিত ৭০* রান করেছিলেন। ২০১১ সালের বিশ্বকাপে তার বৃদ্ধাঙ্গুলে ফাটল ধরায় আরোগ্যলাভের উদ্দেশ্যে নিজ দেশে ফিরে যেতে বাধ্য হন।
জিম্বাবুয়ে ক্রিকেট কর্তৃপক্ষ ৭ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য ১৫-সদস্যের চূড়ান্ত তালিকা প্রকাশ করে। তিনিও দলের অন্যতম সদস্য মনোনীত হন।
যোধপুরী
যোধপুরী স্যুট বা বন্ধগলা স্যুট, হল ভারতে অনুষ্ঠান উপলক্ষে পরিধানযোগ্য পোশাক। এটি ভারতের প্রাচীনতম প্রথামাফিক স্যুট। যখন আমরা ভারতীয় এবং পশ্চিমী পোশাকের নিখুঁত সংমিশ্রণের কথা বলি, আমাদের মনে প্রথমেই যে নামটি আসে তা হল বন্ধগলা স্যুট। এটি পুরুষদের জন্য প্রাচীনতম ইন্দো-ওয়েস্টার্ন পোশাক হিসাবে গণ্য হয়। এটি যোধপুর রাজত্ব থেকে উদ্ভূত হয়েছিল এবং ভারতে ১৯ শতকের মাঝামাঝি - ২০ শতকের মাঝামাঝি সময়ে ব্রিটিশ জনগণের কাছে জনপ্রিয় হয়ে উঠেছিল। এটি একটি কোট এবং ট্রাউজার্সের সমন্বয়, কখনও কখনও সঙ্গে একটি ওয়েস্ট কোট বা নেহরু জ্যাকেট পরা হয়। এটি বিবাহ এবং আনুষ্ঠানিক সমাবেশের মতো অনুষ্ঠানের জন্য উপযুক্ত।
বর্ণনা
এই পোশাকের উপাদান মূলত সিল্ক হতে পারে। সাধারণত, পোশাকটির কলার এবং বোতামের ঘর বরাবর সূচিকর্ম করা থাকে। এটি সাধারণ, জ্যাকার্ড অথবা জামেয়ার উপাদান থেকে তৈরি হতে পারে। সাধারণত, ট্রাউজারের রং কোটের রংয়ের সাথে মেলে। আবার বিপরীত রংয়ের ট্রাউজার্স পরার প্রবণতাও রয়েছে। বলা হয় যে যোধপুরী হল বিলাসিতা এবং রাজমর্যাদার প্রতীক।
ইতিহাস
আংরাখাকে বন্ধগলার পূর্বসূরী হিসাবে মনে করা হয়। আংরাখা প্রাচীন ও ধ্রুপদী ভারতে ঐতিহ্যশালী নিয়মমাফিক পোশাক ছিল যেটি কোনও ব্যক্তি স্বাচ্ছন্দ্যের সাথে পরতে পারতেন। বন্ধগলা আচকানের একটি খাটো সংস্করণ হিসাবে আত্মপ্রকাশ করেছিল। এটি দ্রুত রাজস্থান এবং শেষ পর্যন্ত সারা ভারত জুড়ে একটি জনপ্রিয় আনুষ্ঠানিক এবং আধা-আনুষ্ঠানিক পোশাক হয়ে ওঠে। পোশাক পরিকল্পক ওয়েন্ডেল রড্রিক্স পর্যবেক্ষণ করেছেন যে বন্ধগলার মতো আনুষ্ঠানিক পোশাকটি ৬০০০ বছরের পুরানো পোশাকের ক্রমশ বিবর্তনের ফল।
পটুয়াখালী-৪
পটুয়াখালী-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের ১১৪নং আসন।
সীমানা
পটুয়াখালী-৪ আসনটি পটুয়াখালী জেলার কলাপাড়া উপজেলা, রাঙ্গাবালী উপজেলা নিয়ে গঠিত।
হিন্দু বিবাহ
হিন্দু বিবাহ (দেবনাগরী: विवाह; কন্নড়: ವಿವಾಹ), লগ্ন (लग्न), কল্যাণম (দেবনাগরী: कल्याणम्; কন্নড়: ಕಲ್ಯಾಣ; திருமணம், కళ్యాణం) বা পেলি (పెళ్లి) হল ঐতিহ্যবাহী হিন্দু বিয়ের অনুষ্ঠান। বিবাহের অনুষ্ঠানগুলি খুব বর্ণিল, এবং উদযাপনগুলি কয়েক দিন পর্যন্ত প্রসারিত হতে পারে। নববধূ এবং কনের বাড়ির প্রবেশদ্বার, দরজা, প্রাচীর, মেঝে, ছাদ - কখনও কখনও রঙ, ফুল এবং অন্যান্য সাজসজ্জা দিয়ে সজ্জিত করা হয়।
বিবাহ শব্দটি বৈদিক ঐতিহ্য অনুসারে মহাজাগতিক আইন এবং উন্নত প্রাচীন অনুশীলনের উপর ভিত্তি করে মানুষের পবিত্র মিলন হিসাবে উদ্ভূত হয়েছে। বৈদিক হিন্দু ঐতিহ্যের অধীনে, বিবাহকে একটি সংস্কার হিসাবে দেখা হয়, যা এক স্ত্রী এবং একজন স্বামীর আজীবন প্রতিশ্রুতি। ভারতে, বিবাহকে মহাজাগতিক দ্বারা পরিকল্পিত হিসাবে বিবেচনা করা হয় এবং একটি পবিত্র একতা, যা অগ্নিকে সাক্ষী রেখে করা হয়।
১৯৮৪ শিখ-বিরোধী দাঙ্গা
১৯৮৪ শিখ বিরোধী দাঙ্গা বা ১৯৮৪ শিখ গণহত্যা বলতে    শিখ দেহরক্ষীর দ্বারা হওয়া ইন্দিরা গান্ধীর হত্যার প্রতিশোধ পূরণে ভারতীয় শিখদের বিরুদ্ধে চালানো শিখ বিরোধী উন্মত্ত জনতা, মূলতঃ ভারতীয় জাতীয় কংগ্রেসের সদস্যদের চালানো এক কার্যসূচীকে বোঝায়। সেই কান্ডে সমগ্র ভারতবর্ষে ২৮০০জন লোকের মৃত্যু হয়েছিল ; কেবল দিল্লীতে মৃত্যু হয়েছিল  ২১০০জনের।  কেন্দ্রীয় অনুসন্ধান বুরোর মতে, এই হিংসাত্মক ঘটনা দিল্লী পুলিশ ও কেন্দ্রীয় সরকারের সমর্থনে সংঘটিত হয়েছিল । ইন্দিরা গান্ধীর মৃত্যুর পর পুত্র রাজীব গান্ধীকে প্রধানমন্ত্রীর স্থলাভিষিক্ত করা হয়েছিল এবং এই দাঙ্গার প্রসংগে তার মন্তব্য ছিল, “যখন একটি বড় গাছ ভেঙে পড়ে, তখন চারপাশের মাটি কাঁপবেই”
পটভূমি
১৯৭৩ সালে আনন্দপুর সাহিব প্রস্তাবের যোগে পাঞ্জাব ও শিখদের জন্য বিশেষ মর্যাদা চাওয়া হয়। ১৯৭০ দশকের শেষের দিকে এবং ১৯৮০ দশকের শুরুর দিকে প্রাদেশিক ও ধর্মীয় রাজনীতির জন্য পাঞ্জাবের আইন-শৃঙ্খলা পরিস্থিতির অবনতি ঘটেছিল ও ফলস্বরূপ ১৯৮৩তে প্রাদেশিক সরকারকে বর্খাস্ত করা হয়েছিল
১৯৮৩ থেকে পাঞ্জাবের পরিস্থিতি হিংসা-সন্ত্রাসে জর্জরিত হয়ে পড়েছিল। ‘৮৩র অক্টোবরে কয়েকজন শিখ উগ্রপন্থী একটি বাস থামিয়ে ৬জন হিন্দু যাত্রীকে গুলি করে হত্যা করে। একইদিনে উগ্রপন্থীরা রেলে ২জন কর্মচারীকে হত্যা করে। কংগ্রেস নেতৃত্বাধীন কেন্দ্রীয় সরকার পাঞ্জাবের প্রাদেশিক সরকারকে বর্খাস্ত করে রাষ্ট্রপতি শাসন জারি করে অপারেশন ব্লুষ্টার আরম্ভ হওয়ার পাঁচমাস আগের সময়কালে, ১ জানুয়ারি ১৯৮৪র থেকে ৩ জুন ১৯৮৪ পর্যন্ত পাঞ্জাবের চারপাশে বিভিন্ন হিংসাত্মক ঘটনায় ২৯৮জন মানুষ হত্যার বলি হয়। অপারেশন আরম্ভ হওয়ার পাঁচদিন আগের সময়কালে ৪৮জনকে হত্যা করা হয়।  ’৮৪ সালের  জুনের আগেভাগে প্রধান মন্ত্রী ইন্দিরা গান্ধী অমৃতসরের হরমন্দির সাহিবের (স্বর্ণমন্দির) চৌহদ্দি থেকে উগ্রপন্থী জার্ণাইল সিং ভিন্দ্রনবাল ও তার সশস্ত্র অনুগামীদেরক অপসারণ করার উদ্দেশ্যে অপারেশন চালানোর জন্য ভারতীয় সেনাবাহিনীকে আদেশ দেন।  ভিন্দ্রনবাল ১৯৮০র এপ্রিল থেকে হরমন্দির সাহিবে বাস করছিলেন এবং এটাকে তিনি মুখ্য কার্যালয় রূপে ব্যবহার করছিলেন। বিশাল পরিসরে সশস্ত্র কার্যকলাপ চালানোর জন্য গুরুদ্বারার মধ্যে অস্ত্রভান্ডার গড়ে তোলার অপরাধে ভিন্দ্রনবালকে দোষী করা হয়েছিল ।
হিংসার প্রকৃতি
৩১ অক্টোবর ১৯৮৪এ দুজন শিখ দেহরক্ষীর দ্বারা ইন্দিরা গান্ধীর হত্যা হওয়ার পরদিন থেকে দিল্লী ও ভারতের ৪০ টিরও বেশি শহরে শিখ বিরোধী দাঙ্গা আরম্ভ হয়। সুলতানপুরী, মঙ্গলপুরী, ত্রিলোকপুরী ও অন্য ট্রেঞ্চ যমুনা অঞ্চল সমূহ ক্ষতিগ্রস্ত হয়। উন্মত্ত জনতা লোহার রড, ছুরি, লাঠি, জ্বলনশীল পদার্থ, যেমন কেরাসিন, পেট্রোল ইত্যাদি নিয়ে সংঘর্ষ ঘটায়।
শিয়ালদহ রেলওয়ে স্টেশন
300px|right|Sealdah Station
শিয়ালদহ রেলওয়ে স্টেশন হল কলকাতা শহরের অন্যতম প্রধান রেলস্টেশন। শিয়ালদহ ভারতের ব্যস্ততম রেলস্টেশনগুলির একটি। এটি একটি গুরুত্বপূর্ণ শহরতলি রেল টার্মিনাল। কলকাতা মেট্রোর নির্মীয়মান দ্বিতীয় লাইনটি (ইস্ট-ওয়েস্ট মেট্রো) শিয়ালদহ স্টেশনের পাশ দিয়ে যাবে। শুধু শহরতলির ট্রেন ও যাত্রীসংখ্যা ধরলে এটি ভারতের ব্যাস্ততম। এ ছাড়া এখান থেকে দূরপাল্লার ট্রেন দেশের বিভিন্ন স্থানের সাথে যোগাযোগ করিয়ে দেয়, যেমন দিল্লি।
ইতিহাস
শিয়ালদহ স্টেশন ১৮৬৯ খ্রীস্টাব্দে চালু হয়। এখান থেকে তৎকালীন পূর্ব বঙ্গীয় রেল বিভাগ এর আওতায় ছিল। দেশভাগ এর আগে দার্জিলিং মেল শিয়ালদহ হতে রাণাঘাট, গেদে-দর্শনা পথ ধরে বর্তমান বাংলাদেশ এর মধ্যে দিয়ে শিলিগুড়ি পৌঁছাত। ১৯৪৭ সালে দেশভাগ এর সময় পূর্ব বঙ্গীয় রেল এর শিয়ালদহ বিভাগ ভারতের পূর্ব রেল এর আওতা ভুক্ত হয় এবং অবশিষ্ট অংশ তদাতিনন্তন পূর্ব পাকিস্তান এর অন্তর্গত হয়।
স্টেশন পরিচালনা
উত্তর ও দক্ষিণ বিভাগের ট্র্যাকগুলির পৃথক ভাবে রয়েছে। উত্তর ও দক্ষিণ অংশটি দুটি সংযোগ দ্বারা সংযুক্ত, একটি দমদম-মাঝেরহাট সংযোগ (জনপ্রিয় চক্ররেল) এবং অন্যটি বিধাননগর-পার্ক সার্কাস সংযোগ (বৃত্তাকার রেলের সম্প্রসারণ)। এই দু'টি সংযোগ শিয়ালদহ স্টেশনকে এড়িয়ে দুটি বিভাগের মধ্যে দ্রুত ভ্রমণের জন্য নির্মিত হয়েছিল।
লাউঞ্জ
১৫ এপ্রিল ২০১৯ সালে সোমবার বাংলা নববর্ষের প্রথম দিনে শিয়ালদহ স্টেশনে উদ্বোধন হল একটি ঝাঁ চকচকে এগজিকিউটিভ লাউঞ্জের। কাচের দেওয়ালে মোড়া বাতানুকূল লাউঞ্জে আরামদায়ক সোফা, আধুনিক শৌচাগার, এলসিডি টিভি, ওয়াইফাই, মৃদু বাজনার ব্যবস্থা ছাড়াও রয়েছে পছন্দসই খাদ্য এবং পানীয় বেছে নেওয়ার সুযোগ রয়েছে।
স্টেশনের প্রবেশপথ থেকে স্বচ্ছ কাচের ক্যাপসুল লিফট ধরে পৌঁছনো যাবে আইআরসিটিসি-র ফুড প্লাজার ঠিক উপরের তলায় ওই লাউঞ্জে। একসঙ্গে ৫০ জনের বসার ব্যবস্থা রয়েছে সেখানে। রোজ ২৪ ঘণ্টাই খোলা থাকে লাউঞ্জটি। এখানে আসন সংরক্ষণ করতে গেলে ন্যূনতম দু’ঘণ্টার জন্য ১০০ টাকা ভাড়া দিতে হবে। ওই টাকা দিয়ে লাউঞ্জে আসন সংরক্ষণ করলে বিনামূল্যে চা-কফি এবং পানীয় জল মিলবে। দু’ঘণ্টার বেশি সময় কাটাতে চাইলে, প্রতি ঘণ্টার জন্য ৫০ টাকা করে দিতে হবে। কেউ ৫০০ টাকা বা তার চেয়ে বেশি মূল্যের খাবার কিনলে, তার ক্ষেত্রে প্রথম দু’ঘণ্টার জন্য ধার্য ১০০ টাকা ভাড়া মকুব করে দেওয়া হবে। জায়গাটি স্টেশনের টিকেটিং জ়োনের বাইরে হওয়ায় ওই লাউঞ্জে আসন সংরক্ষণ করার জন্য ট্রেনের টিকিট বা প্ল্যাটফর্ম টিকিট থাকা বাধ্যতামূলক নয়।
হের্টা মুলার
থাম্ব|মুলার ২০০৯ সালের সেপ্টেম্বরে তার একটি বইতে স্বাক্ষর করছেন হের্টা মুলার (Herta Müller) (জন্ম: ১৭ই আগস্ট, ১৯৫৩) রোমানিয়ায় বংশোদ্ভূত জার্মান ঔপন্যাসিক। তিনি ২০০৯ খ্রিষ্টাব্দে সাহিত্যে নোবেল পুরস্কার লাভ করেন। মুলার একাধারে কথাসাহিত্যিক, প্রবন্ধকার এবং কবি হিসেবে পরিচিত। তার জন্ম রোমানিয়ায়। রোমানিয়ায় তার ওপর সরকারি পীড়নের কারণে ১৯৮৭ খ্রিষ্টাব্দে তিনি রোমানিয়া থেকে জার্মানি চলে আসেন এবং স্থায়ীভাবে বসবাস শুরু করেন। ১৯৭৩ থেকে ১৯৭৬ খ্রীস্টাব্দ পর্যন্ত তিনি তিমিসোয়ারা বিশ্ববিদ্যালয়ে জর্মণ ও রোমানীয় সাহিত্য অধ্যয়ন করেন। বিশ্ববিদ্যালয় জীবনেই তিনি রোমানীয় একনায়ক চসেস্কুর বিরোধিতা করেন এবং মানুষের চিন্তা ও মত-প্রকাশের স্বাধীনতার আন্দোলনে সক্রিয় ভূমিকা রাখতে শুরু করেন। ২০০৯-এ প্রকাশিত হয়েছে তার সর্বশেষ উপন্যাস ডি আটেমশাউকেল।
প্রারম্ভিক জীবন
রোমানিয়ার একটি জার্মান-প্রধান ছোট্ট গ্রামে তার জন্ম ১৯৫৩ খ্রিষ্টাব্দের ১৭ আগস্ট। জীবিকার অর্জন শুরু হয় একটি ট্র্যাক্টর নির্মাতা কারখানার ম্যানুয়াল বা নির্দেশিকা অনুবাদের কাজের মধ্য দিয়ে। এরই মধ্যে সিক্রেট পুলিশ তাকে গুপ্তচরবৃত্তির প্রস্তাব দেয়। তিনি এ প্রস্তাব প্রত্যাখ্যান করলে শুরু হয় নিপীড়নমূলক আচরণ। সিক্রেট পুলিশের নির্দেশে তাকে অফিসে কাজ করতে দেয়া হয়নি। শেষ পর্যন্ত তাকে ছাঁটাই করা হয়। গুজব ছড়ানো হয় তিনি সিক্রেট পুলিশের গুপ্তচর। তার বাসা তল্লাশী করা হয়। নানাভাবে হেনস্থার শিকার হয়ে তিনি দিশেহারা হয়ে পড়েন। এ সময় লেখালেখির মধ্যে একটি যাপনযোগ্য জীবনের ঠিকানার সন্ধান লাভ করেন। এভাবেই তিনি একজন লেখিকায় পরিণত হন। ১৯৮২ সাল প্রকাশ করেন প্রখম গ্রন্থ।
সাহিত্যিক চেতনা
১৯৮৭-তে মুলার রোমানিয়া থেকে জামার্নিতে অভিবাসী হন। তা স্বত্ত্বেও রোমানিয়ার জীবন এখনও তার সাহিত্যিক চিন্তা-চেতনার প্রধান উপজীব্য। মুলারের শৈশব-যৌবনের ৩০টি বছর কেটেছিল একনায়কতান্ত্রিক রাষ্ট্রব্যবস্থার মধ্যে। বিশ্ববিদ্যালয় জীবনেই তিনি চিন্তা ও প্রকাশের স্বাধীনতার আন্দোলনে নিজেকে সম্পৃক্ত করেছিলেন। এক সাক্ষাৎকারে তিনি বলেছেন, "আমি গল্প খুঁজি না, গল্প আমাকে খুজেঁ নেয়"। অন্যত্র বলেছেন, "আমি মুলত নিজের জন্য লিখি"। লেখার মধ্য দিয়েই বাস্তবতার প্রকৃত রূপটি সঠিকভাবে উপলব্ধ হয়। ফলে তার অধিকাংশ কাহিনীতে আত্মজীবনীমূলক বৈশিষ্ট্য পরিস্ফুট। অন্যদিকে তার ভাষাভঙ্গী ও কাহিনী বিন্যাস জটিল। তার মাতৃভাষা জার্মান হলেও ভাষাশৈলীতে রোমানীয় ভাষা-সংস্কৃতির প্রভাব প্রত্যক্ষ হয়। লেখালেখির মধ্যেই জীবনধারণ করে আছেন মুলার। ইউরোপের রাজনীতি ও যুদ্ধগ্রস্ত মানুষের দুর্দশা তাকে ভাবায়। মিলোসেভিচকে নিয়ে তার মন্তব্য, "এ এমন এক লোক, যেখানেই সে যায়, নতুন নতুন সমাধিক্ষেত্র বানায়।"
প্রকাশিত গ্রন্থাদি
মুলারের প্রকাশিত উপন্যাসের সংখ্যা ২০ (২০০৯)। ১৯৮২ খ্রিষ্টাব্দে তার প্রথম গ্রন্থ প্রকাশিত হয়; এটি ছিল ১৫টি ছোট গল্পের সঙ্কলন যার শিরোনাম নিডারুঙেন (Niederungen)। ১৯৮২ খ্রিষ্টাব্দে এটি ইংরেজিতে অনূদিত ও প্রকাশিত হয় Nadirs‌ প্রচ্ছদনামে। তার বিভিন্ন গ্রন্থ ইংরেজি, ফরাসি, স্পেনীয় এবং সুয়েডীয় ভাষায় অনূদিত এবং প্রকাশিত হয়েছে।
নোবেল পুরস্কার
৮ অক্টোবর ২০০৯ সুইডিশ কমিটি ২০০৯ খ্রিষ্টাব্দের সাহিত্যের নোবেল পুরস্কারের জন্য হের্টা মুলারের নাম ঘোষণা করে। ঘোষণায় বলা হয়, কবিতার একাগ্রতা এবং গদ্যের নিরাবরণতা দিয়ে তিনি উদ্বাস্তু ঊণ্মূল মানুষের জীবনমণ্ডপের চিত্র অঙ্কন করেছেন। আরো বলা হয়, তার ভাষা তুলনারহিত, এবং একনায়কতন্ত্রী রাষ্ট্রব্যবস্থায় মানব জীবনের বাস্তব কাহিনী পাওয়া যায় তার রচনাবলীতে। বিশ্বের সাহিত্য মহলে প্রায় অপরিচিত এবং স্বল্প পঠিত হের্টা মুলারকে নোবলের জন্য মনোনয়ন দেয়ায় বিশ্বব্যাপী প্রশ্ন ওঠে। ১০ মিলিয়ন সুইডিশ ক্রোনার মূল্যমানের এই পুরস্কারের জন্য নির্বাচন স্বয়ং হের্টা মুলারকেও বিস্মিত করে। নোবেল কর্তৃপক্ষের ওয়েবসাইটে এ বৎসর একটি ভোটগ্রহণ প্রযুক্তি সংযুক্ত করা হয়েছে। তাতে দেখা যাচ্ছে ১২ অক্টোবর ২০০৯ পর্যন্ত ১১ হাজার ২৯২ জন ভোটদাতার মধ্যে ৯৩ শতাংশ তার কোন লেখাই পড়েননি। ১৯৯৯-এ গুণ্টার গ্রাসের পর তিনিই প্রথম জার্মান যাকে সাহিত্যের জন্য নোবেল পুরস্কার দেয়া হলো।
বহিঃসংযোগ
ഹെര്‍ത മുള്ളര്‍
লুবনা মারিয়াম
লুবনা মারিয়াম (৮ জুলাই ১৯৫৪) একজন বাংলাদেশী নৃত্যশিল্পী, শিল্প পরিচালক, গবেষক এবং সাংস্কৃতিক কর্মী। নৃত্যে বিশেষ অবদানের জন্য বাংলাদেশ সরকার তাকে ২০১৯ সালে শিল্পকলা পদক প্রদান করে। তিনি ১৯৭১ সালে বাংলাদেশের মুক্তিযুদ্ধের সময় একজন মুক্তিযোদ্ধা এবং শিল্পী গোষ্ঠীর একজন সক্রিয় সদস্য ছিলেন। তিনি জনপ্রিয় প্রামাণ্যচিত্র "মুক্তির গান"-এ কন্ঠ দিয়েছেন।
কর্মজীবন
লুবনা মারিয়াম ১৯৭১ সালে বাংলাদেশের মুক্তিযুদ্ধের সময় কলকাতায় গঠিত "মুক্তি সংগ্রামী শিল্পী সংস্থা"র সাথে যুক্ত ছিলেন।
১৯৯৯ থেকে ২০০৫ সাল পর্যন্ত মারিয়াম ভারতে নৃত্য বিষয়ে অধ্যয়ন করেন, পরে তিনি শাস্ত্রীয় নৃত্যের প্রচারের জন্য বাংলাদেশে ফিরে আসেন।
ব্যক্তিগত জীবন
ব্যক্তিগত জীবনে জামাল আহমেদ সুফির সঙ্গে বিবাহ বন্ধনে আবদ্ধ হন লুবনা। লুবনার বাবা কাজী নূরুজ্জামান ছিলেন বাংলাদেশের মুক্তিযুদ্ধের ৭ নাম্বার সেক্টর কমান্ডার এবং মা সুলতানা জামান ছিলেন একজন বাংলাদেশি শিক্ষাবিদ, মনোবিজ্ঞানী; তিনি মানসিক প্রতিবন্ধীদের জন্য প্রতিষ্ঠা করেন বাংলাদেশ প্রতিবন্ধী ফাউন্ডেশন ও ২০০৮ সালে বাংলাদেশ সরকার তাকে বেগম রোকেয়া পদক প্রদান করে।
দুঃখ (ভারতীয় দর্শন)
দুঃখ (সংস্কৃত: दुःख) হিন্দুধর্ম ও বৌদ্ধধর্মের গুরুত্বপূর্ণ ধারণা, যা সাধারণত অসুখ, বেদনা, অসন্তোষজনক বা 'মানসিক চাপ' হিসাবে অনুবাদ করা হয়।   এটি জাগতিক জীবনের মৌলিক অসন্তোষজনকতা এবং বেদনাদায়কতা বোঝায়। এটি চতুরার্য সত্যের মধ্যে প্রথম এবং এটি অস্তিত্বের তিনটি চিহ্নের মধ্যে একটি। শব্দটি হিন্দুধর্মের ধর্মগ্রন্থগুলিতেও দেখা যায়, যেমন উপনিষদ, মোক্ষ (আধ্যাত্মিক মুক্তি) নিয়ে আলোচনায়।
ব্যুৎপত্তি ও অর্থ
দুঃখ হল প্রাচীন ভারতীয় সাহিত্যে পাওয়া শব্দ, যার অর্থ "অস্বস্তিকর, অপ্রীতিকর, কঠিন, ব্যথা বা দুঃখের কারণ। এটি ভারতীয় ধর্মে জীবনের প্রকৃতি সম্পর্কে ধারণা যা জন্মগতভাবে অপ্রীতিকর, বেদনা, কষ্ট অন্তর্ভুক্ত করে। দুঃখ শব্দের এক-শব্দ ইংরেজি অনুবাদ নেই, এবং অপ্রীতিকর মানব অভিজ্ঞতার বিভিন্ন দিক মূর্ত করে।  এটি সুখ শব্দের বিরোধী, যার অর্থ "আনন্দ" বা "স্বাচ্ছন্দ্য।"
বৌদ্ধধর্ম
বৌদ্ধ গ্রন্থের সমসাময়িক অনুবাদকরা দুখার দিকগুলি বোঝাতে বিভিন্ন ইংরেজি শব্দ ব্যবহার করেন। বৌদ্ধ গ্রন্থের প্রথম দিকের পাশ্চাত্য অনুবাদকরা (১৯৭০-এর দশকের আগে) সাধারণত পালি শব্দ দুক্খাকে "কষ্ট" হিসাবে অনুবাদ করেছিলেন। পরবর্তী অনুবাদকরা জোর দিয়েছেন যে "দুঃখ" শব্দটি দুক্খা শব্দের জন্য খুব সীমিত অনুবাদ, এবং তারা হয় শব্দটিকে অনূদিত রেখে যেতে পছন্দ করেছেন, অথবা উদ্বেগ, যন্ত্রণা, হতাশা, এর মতো শব্দগুলি দিয়ে অনুবাদটিকে স্পষ্ট করতেঅস্বস্তি, অতৃপ্তি, ইত্যাদি। অনেক সমসাময়িক শিক্ষক, পণ্ডিত ও অনুবাদক "অসন্তোষজনক" শব্দটি ব্যবহার করেছেন দুঃখের সূক্ষ্মতম দিকগুলির উপর জোর দেওয়ার জন্য। সমসাময়িক অনুবাদকরা দুক্খা শব্দটি অনুবাদ করতে বিভিন্ন ধরনের ইংরেজি শব্দ ব্যবহার করেছেন।
বৌদ্ধ সূত্রের মধ্যে, দুঃখকে তিনটি ভাগে ভাগ করা হয়েছে:
বিভিন্ন সূত্রের সারসংক্ষেপ কীভাবে এই "জাগতিক জগতে" জীবনকে দুক্খ হিসেবে গণ্য করা হয়, সংসার থেকে শুরু করে, মৃত্যু ও পুনর্জন্মের চলমান প্রক্রিয়া:
দুঃখ হল অস্তিত্বের তিনটি চিহ্নের মধ্যে একটি, যথা দুক্খ (কষ্ট), অনাত্মান (আত্ম-নয়), অনিত্য (অস্থিরতা)।
বৌদ্ধ ঐতিহ্য দুক্খের প্রকৃতি, এটি যে পরিস্থিতির সৃষ্টি করে এবং কীভাবে এটিকে অতিক্রম করা যায় সে সম্পর্কে অন্তর্দৃষ্টি বিকাশের গুরুত্বের ওপর জোর দেয়। এই প্রক্রিয়াটি চতুরার্য সত্য শিক্ষায় প্রণয়ন করা হয়েছে।
হিন্দুধর্ম
বৌদ্ধধর্মের আবির্ভাবের আগে, হিন্দু সাহিত্যে যেমন বৃহদারণ্যক উপনিষদ ও ছান্দোগ্য উপনিষদে সংস্কৃত শব্দ দুহখ (दुःख) "দুঃখ, কষ্ট" অর্থে উপস্থিত হয়, এবং আত্মার জ্ঞানের মাধ্যমে আধ্যাত্মিক সাধনা ও মুক্তির পরিপ্রেক্ষিতে।
বৃহদারণ্যক উপনিষদের শ্লোক ৪.৪.১৪ বলে:
"इहैव सन्तोऽथ विद्मस्तद्वयं विद्मस् तद् वयम्न चेदवेदिर्महती विनष्टिः । ये तद्विदुरमृतास्ते भवन्त्य् अथेतरे दुःखमेवापियन्ति ॥ १४ ॥
যখন আমরা এখনও এখানে আছি, আমরা এটি [আত্মা] জানতে পেরেছি। যদি আপনি এটি না জানেন, মহান আপনার ধ্বংস. যাঁরা জেনেছেন, তাঁরা অমর হয়েছেন। বাকিদের জন্য - তাদের জন্য কেবল দুর্ভোগ অপেক্ষা করছে।"
- বৃহদারণ্যক উপনিষদ, ৪.৪.১৪
ছান্দোগ্য উপনিষদের ৭.২৬.২ শ্লোকে বলা হয়েছে:
"तदेष श्लोको न पश्यो मृत्युं पश्यति न रोगं नोत दुःखताँ सर्वँ ह पश्यः पश्यति सर्वमाप्नोति सर्वश इति ।
যখন মানুষ সঠিকভাবে [তার আত্মাকে] দেখে, তিনি কোন মৃত্যু, কোন অসুস্থতা বা কষ্ট দেখেন না। যখন মানুষ ঠিকই দেখে, তিনি সবকিছু দেখেন, তিনি সম্পূর্ণরূপে জয় করেন।"
- ছান্দোগ্য উপনিষদ, ৭.২৬.২
দুঃখ ও যন্ত্রণার ধারণা, এবং আত্ম-জ্ঞান এটিকে অতিক্রম করার উপায় হিসাবে, প্রাক-বৌদ্ধ উপনিষদে অন্যান্য পদের সাথে ব্যাপকভাবে আবির্ভূত হয়। দুঃখ শব্দটি অন্যান্য অনেক মধ্যম এবং পরবর্তী বৌদ্ধ উপনিষদেও দেখা যায় যেমন শ্বেতাশ্বেতর উপনিষদের শ্লোক ৬.২০, সেইসাথে ভগবদ্গীতায়, সবই মোক্ষের প্রসঙ্গে। এই শব্দটি হিন্দু দর্শনের ছয়টি দর্শনের মূল সূত্রেও দেখা যায়, যেমন সাংখ্য দর্শনের সাংখ্য কারিকার শুরুর লাইন।
মোহাম্মদ উল্লাহ (লক্ষ্মীপুরের রাজনীতিবিদ)
মোহাম্মদ উল্লাহ বাংলাদেশের লক্ষ্মীপুর জেলার রাজনীতিবিদ ও লক্ষ্মীপুর-৩ আসনের সাবেক সংসদ সদস্য।
প্রাথমিক জীবন
মোহাম্মদ উল্লাহ লক্ষ্মীপুর জেলায় জন্মগ্রহণ করেন।
রাজনৈতিক জীবন
মোহাম্মদ উল্লাহ ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে লক্ষ্মীপুর-৩ আসন থেকে সংসদ সদস্য নির্বাচিত হন।
জে. ক্যারল নেইশ
জোসেফ প্যাট্রিক ক্যারল নেইশ (Joseph Patrick Carroll Naish; পেশাগতভাবে জে. ক্যারল নেইশ নামে পরিচিত, ২১ জানুয়ারি ১৯০০ - ২৪ জানুয়ারি ১৯৭৩) ছিলেন একজন মার্কিন অভিনেতা। তিনি প্রায় দুইশত চলচ্চিত্রে অভিনয় করেছেন। সাহারা (১৯৪৩) ও আ মেডেল অব বেনি (১৯৪৫) চলচ্চিত্রে অভিনয়ের জন্য তিনি দুবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং আ মেডেল অব বেনি (১৯৪৫) চলচ্চিত্রে অভিনয়ের জন্য সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। তিনি পরবর্তী কালে সিবিএস রেডিওর লাইফ উইথ লুইজি (১৯৪৮-১৯৫৩)-এ নাম ভূমিকায় অভিনয় করে খ্যাতি অর্জন করেন। টেলিভিশনে তার কাজের স্বীকৃতি হিসেবে ১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয়।
প্রারম্ভিক জীবন
নেইশ ১৮৯৬ সালের ২১শে জানুয়ারি নিউ ইয়র্ক সিটিতে জন্মগ্রহণ করেন। তার পিতা প্যাট্রিক নেইশ ১৮৯০ সালে আয়ারল্যান্ডের কাউন্টি লিমেরিক থেকে অভিবাসিত হয়ে মার্কিন যুক্তরাষ্ট্রে এসেছিলেন। প্যাট্রিক ছিলেন আয়ারল্যান্ডের লর্ড চ্যান্সেলর জন নেইশের ভ্রাতুষ্পুত্র।
তিনি গুস এডওয়ার্ডসের ভডেভিল দলে শিশু শিল্পী হিসেবে যোগ দেন। প্রথম বিশ্বযুদ্ধে তিনি নৌবাহিনীতে যোগ দেন এবং তাকে ইউরোপে পাঠানো হয়। পরে নেইশ প্যারিসে তার নিজের গান ও নাচের দল গঠন করেন।
কর্মজীবন
নেইশ পর্দায় স্বীকৃতিহীন হোয়াট প্রাইস গ্লোরি? (১৯২৬) চলচ্চিত্রে ছোট ভূমিকায় অভিনয়ের মধ্য দিয়ে বড় পর্দায় আবির্ভূত হন। তার প্রথম বড় কাজ ছিল দ্য হ্যাচেট ম্যান। এতে প্রধান চরিত্রে অভিনয় করেছিলেন এডওয়ার্ড জি. রবিনসন এবং নেইশকে একজন চীনা ব্যবসায়ী হিসেবে দেখা যায়। তিনি সাহার (১৯৪৩) চলচ্চিত্রে গুসেপ্পে চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এই চলচ্চিত্রে তার প্রদত্ত যুদ্ধকালীন সংলাপটি যুদ্ধভিত্তিক চলচ্চিত্রের অন্যতম মর্মস্পর্শী সংলাপ হিসেবে স্বীকৃত। দুই বছর পর তিনি আ মেডেল অব বেনি (১৯৪৫) চলচ্চিত্রে নাম ভূমিকার পিতার চরিত্রে অভিনয় করেন, যার জন্য তিনি দ্বিতীয়বার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। দ্য নিউ ইয়র্ক টাইমস-এর বসলি ক্রাউদার তাকে "বেনির পিতা চরিত্রে স্নেহপ্রবণ ও বৈশিষ্ট্যমন্ডিত" বলে উল্লেখ করেন। তিনি পরবর্তীকালে সিবিএস রেডিওর লাইফ উইথ লুইজি (১৯৪৮-১৯৫৩)-এ নাম ভূমিকায় অভিনয় করে খ্যাতি অর্জন করেন।
থাম্ব|১৯৫২ সালে নেইশ পরিবারের তিন প্রজন্ম। বসা অবস্থায় প্যাট্রিক নেইশ, বামে দাঁড়ানো তার ছেলে জে. ক্যারল এবং ডানে দাঁড়ানো নাতনী এলাইন।
ব্যক্তিগত জীবন
নেইশ ১৯২৯ সালে অভিনেত্রী গ্ল্যাডিস হিনিকে (১৯০৭-১৯৮৭) বিয়ে করেন। তাদের এলাইন নামে এক কন্যা ছিল। এলাইন নেইশ লাইফ উইথ লুইজি চলচ্চিত্রে পার্শ্ব চরিত্রে অভিনয় করেছিলেন।
নেইশ এমফিসিমায় আক্রান্ত হয়ে ১৯৭৩ সালের ২৪শে জানুয়ারি তার ৭৭তম জন্মদিনের তিন দিন পর ক্যালিফোর্নিয়ার লা জোলার নিকটবর্তী স্ক্রিপস মেমোরিয়াল হাসপাতালে মৃত্যুবরণ করেন। তার মরদেহ ক্যালিফোর্নিয়ার ইস্ট লস অ্যাঞ্জেলেসের কালভারি সেমাট্রিতে সমাহিত করা হয়। টেলিভিশনে তার অবদানের স্বীকৃতি হিসেবে ১৯৭৩ সালের ২৭শে জানুয়ারি ৬১৪৫ হলিউড বুলেভারের হলিউড ওয়াক অব ফেমে তার নামাঙ্কিত তারকা খচিত হয়।
তত্ত্বাবধায়ক সরকার
প্রতিনিধিত্বশীল গণতন্ত্রে তত্ত্বাবধায়ক সরকারসমূহ সাধারণত তাদের কার্যে সীমিত থাকে, সত্যিকারের শাসন ও নতুন আইনের প্রস্তাব না করে শুধুমাত্র চলমান স্থিতাবস্থা বজায় রাখার জন্য কাজ করে। স্থায়ী সরকারের পরিবর্তে নির্বাচনকালীন সময়ে তত্ত্বাবধায়ক সরকারকে অস্থায়ীভাবে প্রতিস্থাপন করা হয়, কারণ উপরোক্ত কার্যাবলী অনুশীলন করার জন্য এই সরকারের কোন বৈধ ম্যান্ডেট (নির্বাচনী অনুমোদন) থাকে না।
জেনা জে রস
জেনা জে রস (বস্টন, ম্যাসাচুসেটস, ডিসেম্বর ১৭, ১৯৮৮) একজন মার্কিন পর্নোগ্রাফিক অভিনেত্রী এবং ইরোটিক মডেল।